[image: image1.png]






    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 108
                                                                 din 29 mai 2025
privind închirierea directă a unor suprafețe de teren – pajiști utilizate pentru pășunat, situate pe raza U.A.T. Sighișoara, proprietate privată a Municipiului Sighișoara

Consiliul Local al Municipiului Sighişoara, întrunit în ședință ordinară,

 
Luând act de proiectul de hotărâre, înregistrat cu nr. 16.762/21.05.2025 şi la Consiliul Local Sighișoara cu nr. 16.990/22.05.2025, de referatul de aprobare, înregistrat cu nr. 16.761/21.05.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 9 alin. (2) din Ordonanţa de Urgență a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare, potrivit cărora pentru punerea în valoare a pajiştilor aflate în domeniul privat al comunelor, oraşelor, respectiv al municipiilor şi pentru folosirea eficientă a acestora, unităţile administrativ - teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în RNE şi/sau în SIIE, membri ai colectivităţii locale sau care au sediul social pe teritoriul localităţii respective, încheie contracte de închiriere prin atribuire directă, în condiţiile prevederilor Legii nr. 287/2009, republicată, cu modificările ulterioare, pentru suprafeţele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani;

Având în vedere prevederile art. 9 alin. (7^2) din Ordonanţa de Urgență a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare, care stipulează faptul că unităţile administrativ - teritoriale, prin primari, în conformitate cu hotărârile consiliilor locale, au obligaţia de a include în cadrul documentaţiei de concesiune sau închiriere a pajiştilor permanente amenajamentul pastoral şi condiţii speciale de îndeplinire a contractului, cu respectarea prevederilor legale în vigoare;

Având în vedere faptul că art. 6 alin. (1) din Ordonanţa de Urgență a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare, prevede că modul de gestionare a pajiștilor se stabilește prin amenajamente pastorale, în condițiile legii;

Având în vedere totodată că potrivit art. II din Legea nr. 32/2025 pentru modificarea art. 10 alin. (1) din Ordonanţa de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, aplicarea amenajamentelor pastorale prevăzute de Ordonanţa de Urgență a Guvernului nr. 34/2013 este obligatorie începând cu data de 1 ianuarie 2026;

Având în vedere Anexa nr. 2 la Ordinul nr. 407/2013 al ministrului agriculturii și dezvoltării rurale și viceprim - ministrului, ministrului dezvoltării regionale și administrației publice, pentru aprobarea contractelor - cadru de concesiune și închiriere a suprafețelor de pajiști aflate în domeniul public/privat al comunelor, orașelor respectiv al municipiilor, cu modificările și completările ulterioare;

Având în vedere prevederile art. 6 alin. (3) din Hotărârea Guvernului nr. 1064/2013 privind aprobarea Normelor metodologice pentru aplicarea prevederilor Ordonanţei de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare, potrivit cărora nivelul minim al preţului concesiunii/închirierii se stabileşte prin diferenţa dintre valoarea ierbii disponibile pentru animale şi valoarea totală a cheltuielilor cu implementarea proiectului de amenajament pastoral, respectiv investiţii/materiale şi lucrări anuale prevăzute în acesta, cu respectarea prevederilor legale în vigoare, precum și cele ale alin. (4) care prevede faptul că valoarea ierbii disponibile pentru animale reprezintă produsul dintre producţia anuală disponibilă de iarbă şi preţul mediu al ierbii stabilit, în condiţiile legii, prin hotărârile consiliilor judeţene şi, respectiv, ale Consiliului General al Municipiului Bucureşti, conform prevederilor art. 62 alin. (2^2) din Legea nr. 571/2003 privind Codul fiscal, cu modificările şi completările ulterioare, cu precizarea faptului că Legea nr. 571/2003 a fost abrogată odată cu intrarea în vigoare a Legii nr. 227/2015 privind Codul fiscal;

Ținând cont de cererile formulate de către concesionarii pășunilor care au deținut contracte cu privire la aceste suprafețe și de faptul că lucrările de întreținere a pajiștilor au fost efectuate pe anul în curs, conform prevederilor acestor contracte;

Având în vedere Raportul de specialitate al Compartimentului Cadastru şi Administrarea Terenurilor Agricole şi Forestiere, înregistrat cu nr. 16.759/21.05.2025, prin care se propune închirierea directă a unor suprafețe de teren – pajiști utilizate pentru pășunat, situate pe raza U.A.T. Sighișoara, proprietate privată a Municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

              H O T Ă R Ă Ş T E:

Art. 1. Se aprobă închirierea suprafețelor de pajiște utilizate pentru pășunat situate în pășunea Corni, pășunea Tele Ski și pășunea Colboș, conform Anexei, care face parte integrantă din prezenta hotărâre.

Art. 2. Ținând cont de momentul la care se încheie sezonul de pășunat și raportat la prevederile art. II din Legea nr. 32/2025 pentru modificarea art. 10 alin. (1) din Ordonanţa de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, durata închirierii va fi până la data de 24 octombrie 2025.

Art. 3. (1) Contractele de închiriere se vor întocmi în conformitate cu prevederile legislative în vigoare, cu respectarea Anexei nr. 2 la Ordinul nr. 407/2013 al ministrului agriculturii și dezvoltării rurale și viceprim - ministrului, ministrului dezvoltării regionale și administrației publice, pentru aprobarea contractelor - cadru de concesiune și închiriere a suprafețelor de pajiști aflate în domeniul public/privat al comunelor, orașelor respectiv al municipiilor, cu modificările și completările ulterioare.
(2) Se împuternicește cu semnarea contractelor de închiriere Primarul Municipiului Sighișoara împreună cu aparatul de specialitate al acestuia.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Compartimentul Cadastru şi Administrarea Terenurilor Agricole şi Forestiere – Direcția Arhitect Șef, Compartimentul Juridic și  Compartimentul Buget, Contabilitate, Salarizare – Direcția Economică din cadrul Municipiului Sighişoara.
Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 16 voturi ”pentru” și 2 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;
  3 ex. Compartimentul Cadastru şi Administrarea Terenurilor Agricole şi Forestiere – Direcția Arhitect Șef;
  1 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
             1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
14 ex.  
B.A.

